b'\n_START_ARTICLE_\nCentrisme radical\n_START_PARAGRAPH_\nEl centrisme radical \xc3\xa9s una filosofia pol\xc3\xadtica que va sorgir als pa\xc3\xafsos occidentals, especialment als Estats Units i la Gran Bretanya, en l\'\xc3\xbaltim ter\xc3\xa7 del segle XX. Al principi es va definir de moltes maneres per\xc3\xb2 al comen\xc3\xa7ament del segle XXI van apar\xc3\xa8ixer una s\xc3\xa8rie de textos i organitzacions d\'investigaci\xc3\xb3 (think tanks) que li van donar a aquesta filosofia una forma m\xc3\xa9s desenvolupada._NEWLINE_El terme "radical" es refereix a la bona disposici\xc3\xb3 de la major part dels centristes radicals per a exigir una reforma profunda de les institucions.'